NORAKSTS

|  |  |
| --- | --- |
| 19.12.2019. | Nr.16/17 |

**dzīvokļa īpašuma vecpilsētas ielā 11-20A, jelgavā,**

**nodošana atkārtotai izsolei**

(ziņo: I.Škutāne)

Jelgavas pilsētas dome 2019. gada 31.janvārī pieņēma lēmumu Nr.1/24 “Dzīvokļa īpašuma Vecpilsētas ielā 11-20A, Jelgavā atsavināšana”.

2019.gada 23.martā Jelgavas pilsētas domes Izsoles komisija rīkoja dzīvokļa īpašuma ar kadastra numuru 09009029372 Vecpilsētas ielā 11-20A, Jelgavā, izsoli ar pārdošanas nosacīto cenu (izsoles sākumcenu) 2900 *euro*, izsoles soli 100 *euro*, nodrošinājumu – 290 *euro*, reģistrācijas maksu 50*euro,* nomaksas termiņu – pieci gadi.

Uz 2019.gada 23.marta izsoli pretendenti nepieteicās un Jelgavas pilsētas domes Izsoles komisija 2019.gada 25.martā pieņēma lēmumu Nr.3/5 “Par dzīvokļa īpašuma Vecpilsētas ielā 11-20A, Jelgavā, 23.03.2019. izsoles atzīšanu par nenotikušu”.

Saskaņā ar Publiskas personas mantas atsavināšanas likuma 32.panta pirmās daļas 1.punktu un pamatojoties uz Jelgavas pilsētas pašvaldības īpašuma atsavināšanas komisijas 2019.gada 3.aprīļa Nr.4/9 “Dzīvokļa īpašuma Vecpilsētas ielā 11-20A, Jelgavā, nodošana atkārtotai izsolei”, Jelgavas pilsētas dome 2019.gada 25.aprīlī pieņēma lēmumu Nr.5/22 “Dzīvokļa īpašuma Vecpilsētas ielā 11-20A, Jelgavā, nodošana atkārtotai izsolei” - pazemināt izsoles sākumcenu par 17,24% un uzdot Jelgavas pilsētas domes Izsoles komisijai 2019.gada 15.jūnijā rīkot dzīvokļa īpašuma Vecpilsētas ielā 11-20A, Jelgavā, atkārtotu izsoli ar augšupejošu soli, nosacīto cenu 2400 *euro*, izsoles soli 100 *euro*, nodrošinājumu 240 *euro*, reģistrācijas maksu 50*euro* un nomaksas termiņu – piecus gadus.

Uz 2019.gada 15.jūnija izsoli pretendenti nepieteicās un Jelgavas pilsētas domes Izsoles komisija 2019.gada 17.jūnijā pieņēma lēmumu Nr.7/5 “Dzīvokļa īpašuma Vecpilsētas ielā 11-20A, Jelgavā, 2019.gada 15.jūnija izsoles atzīšana par nenotikušu”.

2019.gada 22.novembrī Jelgavas pilsētas pašvaldības īpašuma atsavināšanas komisija, saskaņā ar Publiskas personas mantas atsavināšanas likuma 32.panta otrās daļas 1.punktu, nolēma rīkot dzīvokļa īpašuma Vecpilsētas ielā 11-20A, Jelgavā, atkārtotu izsoli ar augšupejošu soli, pazemināt sākumcenu par 58,62% un noteikt tā nosacīto cenu 1200 *euro*, izsoles soli 100 *euro*, nodrošinājumu – 120 *euro*, reģistrācijas maksu – 50*euro* un nomaksas termiņu – piecus gadus.

Saskaņā ar Publiskas personas mantas atsavināšanas likuma 3.panta pirmās daļas 1.punktu, 10.pantu, 15.pantu, 32.panta otrās daļas 1.punktu, 36.panta trešo daļu, Jelgavas pilsētas domes 2019. gada 31.janvāra lēmumu Nr.1/24 “Dzīvokļa īpašuma Vecpilsētas ielā 11-20A, Jelgavā atsavināšana” un Jelgavas pilsētas pašvaldības īpašuma atsavināšanas komisijas 2019.gada 22.novembra lēmumu Nr.11/8 “Dzīvokļa īpašuma Vecpilsētas ielā 11-20A, Jelgavā, nodošana atkārtotai izsolei”,

**JELGAVAS PILSĒTAS DOME NOLEMJ:**

1. Nodot atkārtotai izsolei dzīvokļa īpašumu ar kadastra numuru 09009029372 Vecpilsētas ielā 11-20A, Jelgavā, kas sastāv no dzīvokļa Nr.20A (telpu grupas kadastra apzīmējums 09000040415001002, kopējā platība 35,2 m2) un tam piekrītošajām kopīpašuma 352/2579 domājamām daļām no būvēm (būvju kadastra apzīmējums 09000040415001, 09000040415002) un zemes (kadastra numurs 09000040415), pārdodot to atklātā mutiskā izsolē ar augšupejošu soli.
2. Noteikt dzīvokļa īpašuma Vecpilsētas ielā 11-20A, Jelgavā, pārdošanas nosacīto cenu (izsoles sākumcenu) 1200 *euro*, izsoles soli 100*euro*, nodrošinājumu 120 *euro*, reģistrācijas maksu 50*euro*, nomaksas termiņu – piecus gadus.
3. Apstiprināt dzīvokļa īpašuma Vecpilsētas ielā 11-20A, Jelgavā, izsoles noteikumus (pielikumā).
4. Jelgavas pilsētas domes Izsoles komisijai rīkot dzīvokļa īpašuma Vecpilsētas ielā 11-20A, Jelgavā, izsoli normatīvajos aktos noteiktajā kārtībā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 19.decembrī